open-index/open-wikipedia-markdown huggingface dataset:
Թելֆս

**Թելֆս** (), շուկայական քաղաք և համայնք Ավստրիայում՝ Տիրոլ դաշնային երկրամասի Ինսբրուքի շրջանում, շրջկենտրոնից՝ Ինսբրուք քաղաքից մոտավորապես 25 կիլոմետր դեպի արևմուտք։ Մեծությամբ երրորդ համայնքն է Տիրոլում։ Քաղաքի կարգավիճակ ստացել է 1908 թվականին։ Զբաղեցնում է 45,48 քառակուսի կիլոմետր տարածք։ Բնակչության թվաքանակը 2015 թվականի հունվարի 1-ի տվյալներով եղել է 15 224 2019 թվականի հունվարի 1-ի տվյալներով՝ 15.920: Բնակչության միջին խտությունը կազմում է 353 մարդ/կմ²։

Այս քաղաքում է գտնվում Liebherr մեքենաշինական  ընկերությունների խմբի գործարաններից մեկը։

Թելֆսը տարածաշրջանի ամենահայտնի ձմեռային հանգստավայրերից է։

## Ժողովրդագրություն

## Պատկերասրահ

File:Telfs, Pfarrkirche Sankt Peter und Paul Dm64879 IMG 0729 2019-07-30 14.19.jpg|Եկեղեցին
File:Telfs.jpg|Ֆրանցիսկյան վանքը
File:Old Church at Telfs.jpg|Հին եկեղեցին
File:Telfs - prostranství před obchodním centrem Inntal Center.jpg|Հրապարակ Թելֆսում
File:800 year old house in Telfs.jpg|800-ամյա շինություն Թելֆսում
File:Old House in Telfs.jpg|Քաղաքի հին տներից ևս մեկը


## Ծանոթագրություններ

## Գրականություն
* Stefan Dietrich: *Die Marktgemeinde Telfs. Eine Bilderchronik 1900–1950.* Sutton 2007, ISBN 978-3-86680-162-2.
* Stefan Dietrich: *Telfs 1918–1946.* Studienverlag 2004, ISBN 3-7065-1892-9.
* Walter Thaler, Wolfgang Pfaundler, Herlinde Menardi: *Telfs. Porträt einer Tiroler Marktgemeinde in Texten und Bildern.* 2 Bände, Marktgemeinde Telfs 1988.
* Walter Thaler: Heimatbuch von Telfs, Pfaffenhofen, Oberhofen und Rietz im Oberinntal, Innsbruck 1955

## Արտաքին հղումներ
* Website der Marktgemeinde
* 3D Panoramabilder von Telfs 
* Tourismusregion Telfs

Կատեգորիա:Ավստրիայի բնակավայրեր
Կատեգորիա:Ավստրիայի քաղաքներ
Կատեգորիա:Բնօրինակում անաղբյուր հոդվածներ
Կատեգորիա:Տիրոլի քաղաքներ
Սյուզաննա Շահբազյան

**Սյուզաննա Շահբազյան** (, ), հայազգի կանադացի մարզիկ (գեղարվեստական մարմնամարզություն)։ 2022 թվականի Համագործակցության խաղերի թիմային ոսկե մեդալակիր է և արծաթե մեդալակիր գնդակի մրցաձևում։ Նա նաև պանամերիկյան առաջնության մեդալակիր է։

## Վաղ կյանք
Շահբազյանը ծնվել է Մոնրեալում, Քվեբեկ 2004 թվականին։ Նա մարմնամարզությամբ սկսել է զբաղվել չորս տարեկանում, նրա կուռքերն են ռուս մարմնամարզուհիներ Ալինա Կաբաևան և Լիասան Ուտիաշևան։

## Կարիերա
Շահբազյանը ընտրվել է 2019 թվականի Մոնտերեյում անցկացված պատանիների համաամերիկյան առաջնությունում, որտեղ թիմային մրցապայքարում արժանացել է արծաթե մեդալի։

2022 թվականին նա մասնակցել է Ռիո դե Ժանեյրոյում անցկացված համաամերիկյան առաջնությանը, որտեղ օղակի մարզաձևում նվաճել է արծաթ և գնդակով բրոնզ և թիմային անվանակարգում։ Օգոստոսին նա մասնակցել Բիրմինգհեմի Համագործակցության խաղերին, որտեղ ոսկի մեդալ է նվաճել Կարմել Կալլեմայի և Տատյանա Կոկանովայի թիմերում, ինչպես նաև արծաթ է նվաճել գնդակով։ Մեկ ամիս անց Շահբազյանը ընտրվել է Սոֆիայում կայանալիք աշխարհի առաջնությունում, որտեղ նա զբաղեցրել է 35-րդ տեղը բազմամարտում, 35-րդը՝ օղակով, 30-րդը՝ գնդակով և 38-րդը՝ գուրզերով։ Սյուզան Շահբազյանը Կանադայի որակավորման առաջնությունում (Elite Canada 2024) գեղարվեստական մարմնամարզության մրցույթում նվաճել է ընդհանուր ոսկին և այդ արդյունքով ավտոմատ կերպով վաստակել է Կանադան աշխարհի մակարդակով ներկայացնելու կարգավիճակ։

## Ծանոթագրություններ

Կատեգորիա:2004 ծնունդներ
Կատեգորիա:Ապրող անձինք
Before the Party's Over

**«Before the Party's Over»** (), բելգիացի երգիչ և դերասան Մաստինի երգը։ Երգը Մուստին նկարագրել է որպես «մռայլ երանգով փոփ» ժանրի, գրել է վեց այլ երգահանների հետ միասին։ Երգը թողարկվել է 2024 թվականի փետրվարի 20-ին PIAS Recordings լեյբլի կողմից։ Այս երգով Մուստին մասնակցել է Եվրատեսիլ 2024 երգի մրցույթին, որը տեղի է ունեցել Շվեդիայի Մալմյո քաղաքում։

## Նախապատմություն և կազմ
«Before the Party's Over» ստեղծագործությունը գրել են Պիեռ Դյումուլենը, Բենուա Լեկլերը և Թոմաս Մաստինը, Նինա Սամպերմանսը, Արիաննա Դ'ամատոն և Շառլոտ Քլարկը։ Հարցազրույցում Մաստինը հայտարարել է, որ ցանկանում է աջակցել իր երաժշտական ոճի էվոլյուցիային երգի միջոցով՝ փորձելով փոխել իր ոճը, որպեսզի այն դառնա «մռայլ երանգով փոփ երաժշտություն»։ Նաև հայտարարել է, որ ցանկանում է ցույց տալ իր իրական բնույթն ու պայծառության զգացումը երգում։ Երգում երգում է նաև երգչախումբ, որը պատրաստված է երկրպագուների ելույթների ձայնագրություններից, որի հայտը բացվել է 2024 թվականի հունվարին։

Մաստինը հայտարարվել է որպես Բելգիայի ներկայացուցիչ Եվրատեսիլ 2024 երգի մրցույթում 2023 թվականի օգոստոսի 30-ին, իսկ մրցույթի համար նրա երգի թողարկման կանխատեսվող ամսաթիվը նախատեսված է եղել փետրվարին։ Երգի պրեմիերայից մեկ օր առաջ Մաստինը հայտարարել է երգի պաշտոնական անվանումը։ Երգի պաշտոնական պրեմիերան տեղի է ունեցել փետրվարի 20-ին VivaCité-ի Le 8/9 ռադիոծրագրում, սակայն, երկու օր առաջ արտահոսքը է տեղի ունեցել բելգիական Tipik ռադիոկայանի եթերում, որտեղ պատահաբար հնչել է երգն ամբողջությամբ։

## Եվրատեսիլ երգի մրցույթ
### Ներքին ընտրություն
Բելգիան Եվրատեսիլ երգի մրցույթում ներկայացնող RTBF-ը հայտարարել է 2023 թվականի օգոստոսի 16-ին 2024 թվականի մրցույթին մասնակցելու իր մտադրության մասին:14 օր անց Մաստինը հայտարարվել է որպես մրցույթի երկրի ներկայացուցիչ։

### Եվրատեսիլում
Եվրատեսիլ 2024 երգի մրցույթը տեղի կունենա Շվեդիայի Մալմյո քաղաքի «Մալմյո Արենա» մարզադաշտում և բաղկացած կլինի երկու կիսաեզրափակիչներից, որոնք տեղի կունենան համապատասխան՝ մայիսի 7-ին և 9-ին, իսկ եզրափակիչը՝ 2024 թվականի մայիսի 11-ին։ 2024 թվականի հունվարի 30-ին տեղի ունեցած վիճակահանության ժամանակ, պարզ է դարձել որ, Բելգիան  հանդես է գալու երկրորդ կիսաեզրափակչում՝ ելույթ ունենալով շոուի երկրորդ կեսում։

## Հրապարակում

## Ծանոթագրություններ

Կատեգորիա:Բելգիայի երգերը Եվրատեսիլ երգի մրցույթում
Կատեգորիա:Եվրատեսիլ 2024 երգի մրցույթի երգեր
Սուրբ Փրկիչ եկեղեցի (Ստամբուլ)

**Սուրբ Փրկիչ եկեղեցի**, հայ կաթողիկե եկեղեցի Թուրքիայի Ստամբուլ քաղաքի Բեյօղլու շրջանի Քարաքյոյ թաղամասում։

## Պատմություն
### Հայ կաթոլիկների աքսոր
Օսմանյան կայսրությունում հայ առաքելականների և կաթոլիկների համակարտության սկզբնական շրջանում սուլթան Մահմուդ II-ը փորձել է չեզոքություն պահպանել, բացառությամբ այն դեպքերի, երբ խախտվում էր հասարակական կարգը։ Քանի որ կաթոլիկ համայնքին աջակցում էին եվրոպական պետությունները, սուլթանը մինչև 1828 թվականը նախապատվությունը տալիս էր առաքելականներին։

1828 թվականի հունվարի 10-ին Մահմուդ II-ը նամակ ուղարկեց Պոլսո Հայոց պատրիարքարան՝ հրամայելով Ստամբուլի և Անկարայի կաթոլիկ հայերին աքսորել կայսրության ծայրամասային շրջաններ։ Այս իրադարձությունը համարվում է օսմանյան պատմությունում հայերի առաջին բռնի գաղթը (չհաշված Մեհմեդ II-ի կողմից Բուրսայից Ստամբուլ բերված հայերը)։

Նույն թվականին բռնկված օսմանա-ռուսական պատերազմում կաթոլիկ հայերը անցան օսմանցիների կողմը և մասնակցեցին Ախալքալաքում ռուսների դեմ պատերազմին՝ վերացնելով կաթոլիկ հայերի նկատմամբ բացասական վերաբերմունքը։ Դա օգնեց նվազեցնել ճնշումը, թույլ տալ նրանց վերադառնալ աքսորից և ճանաչել նրանց որպես առանձին համայնք և եկեղեցի։ 1830 թվականի հունվարի 6-ին սուլթան Մահմուդ II-ի հրամանագրով Ստամբուլում ստեղծվել է անկախ կաթոլիկ հայ պատրիարքություն՝ Տանն Կիլիկիո կաթողիկե եկեղեցի։

### Եկեղեցու կառուցում
Սուրբ Փրկիչ եկեղեցին հիմնադրել են Օսմանյան կայսրությունում ապրող կաթոլիկ հայերը։ Եկեղեցու հիմքերը 1832 թվականի մայիսի 12-ին դրել են Անտոն արքեպիսկոպոս Նուրիչյանը և նախարար Ագոպոս Չուքուրյանը։ Բացումը տեղի է ունեցել 1834 թվականի հունվարի 13-ին։ Եկեղեցին կառուցվել է հայ կաթողիկե համայնքի նվիրատվություններով։ Եկեղեցու ներսում է գտնվում Լիբանանի էմիր Բաշար Շահաբիի գերեզմանը։

Եկեղեցու կառուցման ժամանակ Ստամբուլում ժանտախտի համաճարակ էր բռնկվել։ Մարտի 25-ին եկեղեցու հայ հոգևորականները քաղաքում շրջում էին Վատիկանից ուղարկված Աստվածամոր նկարով։ Երբ դրանից հետո նկատվեց ժանտախտի արագ նվազում, սուլթանը եկեղեցուն ադամանդե զարդ ուղարկեց։ Այդ սրբապատկերը և սուլթանի նվիրած զարդը մինչ օրս պահվում է եկեղեցում։

## Կառուցվածք
Սյուները սրբատաշ քարից են, իսկ եկեղեցին կառուցվել է կոպիտ քարով։ Գլխավոր խորանից բացի, կան չորս ավելի փոքր խորաններ։ Շենքի արևմուտքում գտնվող գավիթը բաղկացած է երեք մասից։ Նարտեքսն ունի եռանավ խաչի կառուցվածք։ Եկեղեցու դեկորացիաները պարզ են, բացառությամբ դրսի կիսակլոր կամարակապ պատուհանների և մուտքի կոթողային շարերը։

## Հրդեհ
2023 թվականի հունվարի 23-ին եկեղեցում բռնկված հրդեհի հետևանքով զոհվել է երկու մարդ։

## Ծանոթագրություններ

Կատեգորիա:Ստամբուլի հայ կաթողիկե եկեղեցիներ
Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Սուրբ Սարգիս մատուռ (Ստամբուլ)

**Սուրբ Սարգիս դամբարան մատուռ**, հայկական մատուռ-դամբարան Թուրքիայի Ստամբուլ քաղաքի Զեյթինբուրնու շրջանի Բալիքլի թաղամասում։ Բալիքլի հայկական գերեզմանատան մուտքի մոտ գտնվող մատուռը կառուցվել է 1985 թվականին։ Նրա ճարտարապետն է Եդվարդ Շահբազը։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Մատուռներ
Կատեգորիա:Ստամբուլի հայ առաքելական եկեղեցիներ
Թոմ Ռոբ Սմիթ

**Թոմ Ռոբ Սմիթ** (, ), բրիտանացի գրող և սցենարիստ։

## Կենսագրություն
### Վաղ կյանք
Ծնվել է 1979 թվականին հարավային Լոնդոնում՝ շվեդուհու և անգլիացու ընտանիքում։ Այնտեղ էլ անց է կացրել իր մանկությունը։

Սովորել է Դալվիչում 1987-1997 թվականներին։ Ավարտել է Քեմբրիջի Սուրբ Հովհաննես քոլեջը։ 2001 թվականին մասնակցել Է Harper Wood Studentship ծրագրին, որն իր նպատակն է դարձել և ուսումը շարունակել Իտալիայի Փարվինի համալսարանում։

### Կարիերա
Նա աշխատել է որպես հեռուստատեսության սցենարի խմբագիր և ինքն է գրել փոքր պատմություններ և սցենարներ։

2008 թվականին գրականության մեջ մեկնարկեց «Փոքրիկ 44» գրքով (Ռուսաստանում հրատարակվել է որպես «44-րդ երեխան» և «Համար 44»)՝ հետպատերազմյան Խորհրդային Միության մասին քրեական թրիլլեր։ Նրա համար առաջադրվել է մի քանի հեղինակավոր գրական մրցանակներ, որոնց թվում են Barry Award-ը, Յան Ֆլեմինգի պողպատե դաշույնը Մեծ Բրիտանիայի դատաբժշկական գրողների ասոցիացիայի կողմից և International Thriller Award-ը։

Վեպի էկրանավորման իրավունքի համար պայքարի մեջ են մտել մի շարք խոշոր կինոընկերություններ։ 2015 թվականին շվեդ ռեժիսոր Դանիել Էսպինոզան նկարահանել է համանուն ֆիլմը, որը հակասական գնահատականների է արժանացել։ Հետագայում Սմիթը գրել է երկու շարունակություն՝ «Գաղտնի խոսք» (ռուսերեն հրատարակությունում ՝ «Колыма») և «Գործակալ 6»։

Նա նաև «Լոնդոնի լրտեսը» դրամատիկ հեռուստասերիալի ստեղծողն ու սցենարի հեղինակն է, որն առաջին անգամ ցուցադրվել է BBC Two-ով 2015 թվականի նոյեմբերին։

### Անձնական կյանք
Սմիթը բացահայտ համասեռամոլ է։ Նրա զուգընկեր Բեն Սթիվենսոնը հեռուստատեսության խոշոր ղեկավար է։

## Գրքեր
* Երեխա 44 (2008), ISBN 978-1847371263
* Գաղտնի խոսք (2009), ISBN 978-1847371287
* Գործակալ 6 (2011), ISBN 978-1847375674
* Ֆերմա (2014), ISBN 978-1847375698

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Անգլիացի գրողներ
Կատեգորիա:Անգլիացի վիպասաններ
Կատեգորիա:Բրիտանացի սցենարիստներ
Կատեգորիա:Քեմբրիջի համալսարանի շրջանավարտներ
Նազպար

**Նազպար**, հայկական ժողովրդական պարերի հիման վրա բեմադրված մենապար։ 1920-ական թթ․ Թիֆլիսի Արտասանության, ռիթմի և պլաստիկայի ստուդիային կից պարի անսամբլի համերգներից մեկում կատարվել է Ս․ Լիսիցյանի բեմադրած պարը՝ Ս․ Բարխուդարյանի «В альбом» երաժշտական ստեղծագործության թեմաներով։ Համերգին ներկա Հ․ Թումանյանի առաջարկով պարուհու՝ Նազելի Լիսիցիանի պատվին պարն անվանել են Նազպար։

## Ծանոթագրություններ

Կատեգորիա:Հայկական պարեր
Միխայիլ Վիզգով

**Միխայիլ Ալեքսեևիչ Վիզգով** (), Կալուգայի մարզի պատանի հանդիսատեսի թատրոնի գլխավոր ռեժիսոր, Կալուգայի մարզի մշակույթի վաստակավոր գործիչ, Մոսկվայի Սուրբ Երանելի արքայազն Դանիելի շքանշանի ասպետ, III աստիճան։

## Կենսագրություն
Ծնվել է 1945 թվականի հոկտեմբերի 2-ին։ Դպրոցն ու համալսարանն ավարտելուց հետո աշխատել է մեքենաշինական գործարանի բրիգադիր։

Կոմունիստական ​​աշխատանքի թմբկահար, որակի իր դրոշմն ուներ։ Զբաղվել է սպորտով, խաղացել է ֆուտբոլ Կալուգայի ֆուտբոլային «Զարյա» ակումբում։ 1964-1979 թվականներին եղել է Կալուգյան Պատանի հանդիսատեսի թատրոնի դերասան։ Միաժամանակ աշխատել է նաև գործարանում։ 1966 թվականից եղել է «Ստրոյտել» մշակութային կենտրոնի դրամատիկական ակումբի ղեկավար։

1989 թվականին ավարտել է Մոսկվայի պետական մշակույթի ինստիտուտը։

1989-1992 թվականներին աշխատել է Կալուգայի Ուսուցչի տուն ազգային թատրոնի ստուդիայի ղեկավար։

1992 թվականից եղել է Կալուգայի Պատանի հանդիսատեսի թատրոնի գլխավոր ռեժիսոր։ Բեմադրել է ավելի քան 60 ներկայացում։

2005 թվականին, «բարձր պրոֆեսիոնալ վարպետության, երկար տարիների բարեխիղճ աշխատանքի և Կալուգայի մարզի զարգացումը խթանելու համար», Մ․ Ա․ Վիզգովը պարգևատրվում էր պատվավոր «Կալուգայի մարզի մշակույթի վաստակավոր գործիչ» կոչմանը։ Երիտասարդության մշակույթի և կրթության զարգացման գործում ներդրած ավանդի համար նա պարգևատրվել է Ռուսաստանի Ուղղափառ եկեղեցու Սուրբ Երանելի արքայազն Դանիել Մոսկվայի III աստիճանի շքանշանով։

Կինը՝ Կալուգայի պատանի հանդիսատեսի թատրոնի տնօրեն՝ Վալերիա Նիկոլաեվնա Վիզգովան է, ով Ռուսաստանի մշակույթի վաստակավոր գործիչ է։*Երեխաները շատ երախտապարտ հանդիսատես են։ Ավելին, երեխաները մեզ համար փրկության խարիսխ են։ Նրանք աշխարհը ընկալելու հսկայական հնարավորություն ունեն, նրանց հանձնարարված է աշխարհը հասկանալ:*

## Ծանոթագրություններ

## Մատենագրություն
* 

## Գրականություն

* 
* 
* 
* 
* 
* 
* 

## Արտաքին հղումներ
* 
* 

Կատեգորիա:Ռուս թատերական ռեժիսորներ
Training Season

**«Training Season»**, բրիտանացի երգչուհի Դուա Լիպայի երգը, որը թողարկվել է 2024 թվականի փետրվարի 15-ին «Warner Records» լեյբլում որպես երգչուհու երրորդ ստուդիական ալբոմի երկրորդ սինգլ։ Երգի պրեմիերան կայացել է 2024 թվականի փետրվարի 4-ին «Գրեմմի» 66-րդ ամենամյա մրցանակաբաշխության ժամանակ։

## Պատմություն
2023 թվականին Լիպան հայտարարել է, որ իր երրորդ ստուդիական ալբոմը թողարկվելու է 2024 թվականին՝ նոր հնչողությամբ, որում նա հեռանում է «Future Nostalgia»-ի (2020) դիսկո հնչողությունից՝ մոտենալով ավելի շատ 1970-ականների փսիխոդելիային։ 2023 թվականի հոկտեմբերին Instagram-ում իր բոլոր գրառումները ջնջելուց հետո Լիպան տեղադրել է իր կարմիր մազերով լուսանկարը՝ «կարոտո՞ւմ ես ինձ» մակագրությամբ։ «Houdini» (2023) սինգլից հետո Լիպան նախատեսել  էր 2024 թվականի փետրվարի 15-ին թողարկել «Training Season»-ը՝ որպես իր առաջիկա ալբոմի հաջորդ սինգլ։ Ավելի վաղ երգչուհին արդեն հայտնել էր երգի անվանումը Instagram-ի լուսանկարի միջոցով, որում նա փորձի ժամանակ նկարված է «Training Season» գրությամբ սվիտերով։ 2024 թվականի հունվարի 24-ին Լիպան WhatsApp-ի միջոցով տարածել է երգի գործիքային հատվածը։ Հաջորդ օրը նա հայտարարել է սինգլի մասին սոցիալական ցանցերի իր էջերում։ Երգը գրել է Լիպան Քերոլայն Էյլինի, Դենի Լ. Հարլի, Թոբիաս Ջեսո-կրտսերի և Քևին Փարքերի հետ միասին, իսկ որպես պրոդյուսեր հանդես են եկել Քևին Փարքերն ու Հարլը։

Հունվարի 25-ին Լիպան TikTok-ում կիսվել է «Training Season» երգի տեսահոլովակի թիզերով։ Երգը, որը նա գրել է վատ ժամադրություններից հետո, խոսում է այն մասին, որ ինքը մերժում է ոչ արտահայտիչ սիրահարներին։ Նա մանրամասն խոսել է տեքստի երկակի նշանակության մասին՝ ասելով, որ խոսքը վերաբերում է ինչպես տղամարդկանց տեղեկացնելուն, որ ինքն այլևս չի սովորեցնելու նրանց, թե ինչպես վարվեն իր հետ, այնպես էլ այն մասին, որ ինքն ավարտել է իր անձնական զարգացումը։

## Արձագանքներ
*[[Variety]]*-ից Ջեմ Ասվադը «Training Season»-ը համեմատել Է ABBA խմբի ստեղծագործության հետ և նկարագրել նրա գործիքային մասը որպես «հզոր դիսկո բիթ», ինչպես նաև գրել է, որ երգի մեղեդին «անցնում է մերձավորարևելյան մոտիվների»»։ *Consequence*-ից Մերի Սիրոկին գրել է, որ դիսկո-փոփ ոճով երգի հնչողությունը հիշեցնում է «Houdini»-ի մասին, իսկ նրա «կենտրոնացած, ինքնավստահ տեքստը»՝ 2017 թվականի իր «New Rules» սինգլի մասին։

## Երաժշտական տեսահոլովակ
«Training Season» երգի պաշտոնական տեսահոլովակը, որը նկարահանել է Վինսենթ Հեյկոքը, թողարկվել է 2024 թվականի փետրվարի 15-ին երգի հետ միասին։

## Կենդանի կատարում
Դուա Լիպան «Training Season»  երգըն առաջին անգամ կենդանի հնչողությամբ կատարել է 2024 թվականի փետրվարի 4-ին «Գրեմմի» ամենամյա մրցանակաբաշխության 66-րդ արարողության ժամանակ։

## Երգացանկ
* **Cassette / CD / digital download / streaming single**
# "Training Season" – 3:29

* **7-inch single**
# "Training Season" – 3:29
# "Training Season" (instrumental) – 3:29

* **Digital download / streaming single**
# "Training Season" – 3:29
# "Training Season" (extended) – 4:55
# "Training Season" (instrumental) – 3:29
# "Training Season" (acapella) – 3:34

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Դուա Լիպայի երգեր
Նուցա Բուզալաձե

**Նուցա Բուզալաձե** (, ), վրացի երգիչ-երգահան։ Ներկայացրել է Վրաստանը Եվրատեսիլ 2024 երգի մրցույթում։

## Վաղ և անձնական կյանք
Բուզալաձեն ծնվել է Թբիլիսիում բայց մեծացել է Թուրքիայում։ 5 տարեկանից հանդես է եկել մանկական խմբի կազմում, իսկ հետագայում եղել է մեկ այլ անսամբլի գլխավոր վոկալիստ և կիթառահար։ Սկսել է դաշնամուրի դասեր հաճախել 8 տարեկանից։

Բուզալաձեն ապրել է Լոս Անջելեսում, որտեղ երաժշտական փորձ է ձեռք բերել, ինչպես նաև Դուբայում, որը 2024 թվականի դրությամբ նրա մշտական բնակության վայրն է։

## Կարիերա
Բուզալաձեն որպես մենակատար իր կարիերան սկսել է 2011 թվականին, երբ մասնակցել է *Georgia's Got Talent*-ին։ 2014 թվականին գրավել է միջազգային ուշադրությունը՝ ներկայացնելով Վրաստանը Լատվիայի Յուրմալայում անցկացված *New Wave* երաժշտական փառատոնում, որտեղ հաղթել է։ Հետագա տարիներին մասնակցել է  *The Voice of Turkey* և *Two Stars Georgia* մրցույթներին, ինչպես նաև *Your Face Sounds Familiar* և *Dancing with the Stars*  մրցույթների վրացական տարբերակներում։ Համագործակցել է թուրք երգչուհի Հադիսեի հետ, որը նաև հանդես է եկել որպես նրա մարզիչ The Voice of Turkey-ում։

2017 թվականին Բուզալաձեն թողարկել է «White Horses Run» երգը, որով զբաղեցրել է երկրորդ հորիզոնականը Եվրատեսիլ 2017 երգի մրցույթի Վրաստանի ազգային ընտրությունում։ 2019 թվականին Բուզալաձեն թողարկել է իր դեբյուտային «Nutsa22» ալբոմը, որը պարունակում է վրացական երգերի շապիկներ և օրիգինալ անգլերեն ստեղծագործություններ. դրան հաջորդել է նրա «Gelodebi» բեկումնային հիթը։ Կարճ ժամանակ անց Ռուսաստանում թողարկել է իր հաջորդ սինգլը։

2020 և 2021 թվականներին մասնակցել է *All Together Now Russia*-ին։ Ելույթ է ունեցել Դուբայի «Համաշխաևհային ցուցահանդես 2020»-ում, ինչպես նաև Դուբայի ազգային թատրոնում և Դուբայի օպերայում։ Ալբանիայի Kënga Magjike 2021 երգի մրցույթում մասնակցել է «Միջազգային արտիստներ» անվանակարգում, որտեղ զբաղեցրել է երկրորդ հորիզոնականը։ Մասնակցել է *American Idol*-ի 2023 թվականի թողարկմանը՝ եզրափակելով լավագույն 12-ը։

2024 թվականի հունվարի 12-ին հայտարարվել է որ Նուցան ներկայացնելու է Վրաստանը Եվրատեսիլ 2024 երգի մրցույթում։

## Սկավառակագրություն

### Սինգլներ

## Ծանոթագրություններ

## Արտաքին հղումներ
* 

Կատեգորիա:«The Voice» հեռուստաշոուի մասնակիցներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Վրաստանը Եվրատեսիլ երգի մրցույթում
Կատեգորիա:Վրացի երգչուհիներ
Անտառի տնակը

մինի|211x211փքս|Հովհաննես Թումանյան
**«Անտառի տնակը»,** Հովհաննես Թումանյանի թարգանությամբ լույս տեսած հեքիաթ։ Նա թարգմանել է Գրիմ եղբայրների համանուն հեքիաթը։ Հեքիաթն առանձին հրատարակությամբ լույս չի տեսել։ Այն զետեղված է  Հովհաննես Թումանյանի «Հեքիաթներ» գրքում։ Տպագրվել է Երևանում՝ 1988 թվականին։ Հեքիաթի մոտիվներով 2018 թվականին նկարահանվել է մուլտֆիլմ ՝ համանուն վերնագրով։

## Սյուժե
Հովհաննես Թումանյանի «Անտառի տնակ» հեքիաթը պատմում է մի ընտանիքի մասին, ում խրճիթը գտնվում էր անտառի եզրին։ Խրճիթում բնակվում էին փայտահատն ու իր կինը ՝ երեք աղջիկների հետ։ Հայրն աշխատանքի գնալիս կնոջը պատվիրում է, որ մեծ աղջկա հետ հաց ուղարկի, և որպեսզի աղջիկն անտառում չմոլորվի հայրը ճանապարհին կորեկ է շաղ տալիս։

Թռչունները կորեկը կերած են լինում, և աղջիկը ճանապարհը չի գտնում ու մոլորվում է անտառում։ Արդեն մութն ընկնած է լինում, երբ տեսնում է ծառերի արանքից նշմարվող լույսը։ Տեսնելով անտառի խորքի տնակը՝ մոտենում է, դուռը թակում․ դուռը բացում է մի ալևոր ծերունի։ Աղջիկը խնդրում է թույլ տալ գիշերն այնտեղ անցկացնի։ Ծերունին հարցնում է իր հետ ապրող երեք կենդանիներին․

-Սիրուն հավիկ, իմ լավիկ,

Չալ ու նախշուն իմ կովիկ

Եվ դու, աքլոր փահլևան,

Ի՞նչ եք ասում դուք սրան։

Կենդանիները համաձայնվում են։ Աղջիկն ընթրիք է պատրաստում իր և ծերունու համար։ Ուտում է, կշտանում և գնում քնելու՝  չկերակրելով կենդանիներին, որոնք թույլ էին տվել  նրան այդտեղ գիշերելու։ Չսպասելով ծերունուն՝ քնում է։ Կես գիշերին ծերունին բացում է աղջկա անկողնու տակ գտնվող դուռն ու աղջկան ցած նետում։

Հաջորդ  օրը միջնեկ դստերն են ուղարկում հոր համար հաց տանելու։ Հայրն այս անգամ ճանապարհին ոսպ է շաղ տալիս, բայց դարձյալ թռչունները կերած են լինում և աղջիկը մոլորվում է անտառում։ Նույնը տեղի է ունենում միջնեկ աղջկա հետ։ Փայտահատը հաջորդ օրը կրտսեր աղջկան է ուղարկում։ Մայրն արտասվում է․ չի ուզում փոքր աղջկան էլ կորցնել, բայց հայրն ասում է, որ չի կորչի, խորամանկ է։ Այս անգամ էլ սիսեռ է շաղ տալիս ճանապարհին։

Սիսեռը թռչունները կերած են լինում, աղջիկը մոլորվում է և ընկնում է նույն տնակը։ Հավը, կովն ու աքլորը թույլ են տալիս գիշերել տնակում։ Աղջիկը մոտենում, փաթաթվում է կենդանիներին։ Ծերունու պատվերով ընթրիք է պատրաստում՝ սկզբում կերակրելով կենդանիներին ու ծերունուն, հետո նոր ինքն է ընթրում։ Աղջիկը բացում է անկողինը, սպասում է, որ ծերունին քնի, նոր ինքն է պառկում քնելու։

Գիշերը տունը ցնցվում է, պայծառանում և վերածվում շքեղ պալատի։ Երբ արթնանում է, կողքին տեսնում է մի գեղեցիկ երիտասարդի։ Տղան պատմում է, որ չար վհուկը կախարդել էր իրեն ու դատապարտել, որ ծերունու կերպարանքով ապրի անտառի խորքում իր երեք ծառաների ՝ կովի, աքլորի և հավի հետ այնքան, մինչև հայտնվեր մի բարի աղջիկ, որ կարեկից կլիներ ոչ միայն մարդկանց, այլև կենդանիներին։ Իսկ աղջկա քույրերը փակված էին ներքնահարկում, որոնց թագավորն ուղարկելու էր անտառ ածխարարի մոտ ծառայելու, որ սովորեն բարի լինել և մտածել կենդանիների մասին։

## Կերպարներ
* Փայտահատ
* Փայտահատի կին
* Փայտահատի երեք աղջիկներ
* Ծերունի
* Կենդանիներ՝ աքլոր, կով, հավ

## Ամփոփում
Հեքիաթի հերոսներն անանուն են։ Հերոսները հայտնվում են կարևոր իրադրությունում և պետք է դրսևորեն իրենց։ Բայց միայն կրտսեր աղջիկն է հաջողության հասնում, որովհետև նա հարգալից էր թե՛ մեծերի, թե՛ կենդանիների հետ։

## Ծանոթագրություններ

Կատեգորիա:Հովհաննես Թումանյանի հեքիաթներ
Երկնքի զանգակը

**«Երկնքի զանգակը»,** ավանդություն, որը գրի է առել Նար-Դոսը։ Պատմվածքը գրել է 1882 թվականին։ Պատմվածքը առանձին գրքով չի  հրատարակվել։ Այն ներառված է Նար-Դոսի «Երկերի ժաղովածու», հատոր 1-ինում, որը լույս է տեսել 1989 թվականին։

## Սյուժե
Շատ հին ժամանակներում, երբ ոչ թագավոր կար, ոչ էլ դատավորներ, մարդկանց գործերը քննվում էր երկնքից կախված զանգակի միջոցով։ Մարդիկ ինչ-որ խնդրի դեպքում գալիս էին զանգի մոտ և զանգը իր հրաշքի զորությամբ ցույց էր տալիս, թե ով է մեղավոր, ով անմեղ՝ առանց վկաների ներկայության։

Զանգակը կախված էր մի բաց դաշտում, որի տակ տախտակամած կար։ Գանգատավորները տախտակամածի վրա բարձրանում էին սանդուղքով, իսկ ժողովուրդը կանգնում էր ներքևում և ձայն չէին հանում մինչև վճիռ չկայացվեր։մինի|319x319փքս|Նար-Դոս(1867-1933)Զանգը համարվում էր  սրբություն, որն աստծո կողմից էր ուղարկված մարդկանց վատ արարքները քննելու համար։ Մարդիկ մեծ երկյուղածությամբ էին նայում այդ զանգին, հասկանալով, որ արդարադատն աստվածն է։
Ահա թե ինչպես էին հասկանում, թե ո՞վ է մեղավոր, ով՝ անմեղ։ Սովորաբար գանգատավորները երկու հոգի էին լինում․ բարձրանում էին տախտակամած, բռնում զանգից կապված պարանից, և ով մեղավոր էր լինում, չէր կարողանում շարժել զանգակի լեզվակը, իսկ անմեղը պարանին ձեռք տալուն պես զանգն ազդարարում էր մարդու արդար լինելու մասին։

Այդ ժամանակներում մարդկանց մեջ այդքան տարաձայնություններ չկար և գիտեին, որ աստծո աչքից ոչինչ չի վրիպում ու միմյանց նկատմամբ բարյացկամ էին։

Բայց այժմ զանգակն այլև չկա․ահա թե ինչ պատահեց․

Մի անգամ մեկը իր հարևանին պարտքով գումար է տալիս և ժամանակ նշանակում։ Երբ գալիս է ժամանակը հարևանն ասում է, որ վաղուց է տվել պարտքը։

Պարտատերն ասում է՝ չի տվել, պարտապանն ասում է, թե երկու անգամ է ուզում գումար վերցնել։ Որոշում են զանգակի մոտ գնալ։

Պարտապանը ձեռքին մի հաստ գավազան ուներ, նա փորել էր այդ գավազանը և պարտք վերցրած ոսկին լցրել էր այդ փորվածքի մեջ և գավազանի գլուխը նորից ամրացրել։ Զանգակի պարանը  քաշելուց առաջ պարտապանը գավազանը տալիս է պարտատիրոջը, որ բռնի։ Պարտապանը զանգից քաշում է և զանգը ղողանջում է, ինչն  էլ նշանակում էր, որ պարտքը հետ է տվել։ Ամբոխն սկսեց քարկոծել և ամոթանք տալ պարտատիրոջը, որ երկու անգամ է ուզում փող ստանալ, այնինչ նա մնացել էր շվարած, թե ինչպես արդարադատ զանգը սխալվեց։ Ուրեմն խափվեց և զանգը և աստված, որ դատաստան էր անում զանգի միջոցով։ Բայց ո՛չ, աստված չխափվեց, այլ ցանկացավ տեսնել, թե մարդ ինչքան խորամանկ և ստոր կարող է գտնվել։ Աստված զայրացավ և զանգը պոկեց, տարավ երկինք։ Դրանից հետո անօրինությունները շատացան ու տարածվեցին աշխարհով մեկ։ Աշխարհն էլ ընկավ անգութ ու կաշառակեր մարդկանց ձեռքը․ արդարը միշտ մեղավոր է դուրս գալիս, մեղավորը՝ արդար։

## Կերպարներ
* Զանգակ՝ աստված
* Պարտատեր
* Պարտապան
* Ամբոխ
* Հեղինակ

## Ամփոփում
Պատմվածքի հերոսների՝  պարտապանի և պարտատիրոջ միջոցով Նար-Դոսը պատկերել է ժամանակի անօրինություններին ու խարդախությունները։ Ներկայացրել աշխարհում տիրող կաշառակերությունն ու  անարդարությունները։ Ցույց է տվել մարդու տարբեր տիպեր՝ ազնիվ (պարտատեր) ու խարդախ (պարտապան)։ Անգամ աստված այս ամենը տեսնելով լռում է՝ զարմանալով մարդու չարության և ստորության վրա։ Նար-Դոսի այս պատմվածքում զանգը անձնավորված է աստծո կերպարով։ Այստեղ հեղինակը ցույց է տալիս, որ աստված չի խաբվում, այլ մեզ է փորձում։

## Ծանոթագրություն


Կատեգորիա:Նար-Դոսի ստեղծագործություններ
Մարվդաշտ

**Մարվդաշտ** (), քաղաք Իրանի հարավում, Ֆարս օսթանում։ Հանդիսանում է համանուն շահրեստանի վարչական կենտրոնը։ Բնակչությունը՝ ։

Քաղաքը գտնվում է Ֆարս օսթանի հյուսիսային մասում` վարչական կենտրոն Շիրազից մոտ 37 կմ հյուսիս-արևելք։ Մարվդաշտից ոչ հեռու գտնվում են Աքեմենյան Պարսկաստանի հին մայրաքաղաք Պերսեպոլիսի ավերակները։

Մարվդաշտ քաղաքը ձևավորվել է 20-րդ դարում, 1935 թվականին կառուցված շաքարի գործարանի շուրջ։

## Բնակչություն
Բնակչությունը 2016 թվականի մարդահամարի տվյալներով կազմում էր 148 858 մարդ, որոնք կազմում էին 43 528 տնտեսություն։ Մարվդաշտը Ֆարս օսթանի բնակչությամբ երկրորդ ամենախոշոր քաղաքն է Շիրազից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Իրանի քաղաքներ
Կատեգորիա:Ֆարսի նահանգ
Մայքլ (ֆիլմ, 2025)

«**Մայքլ**» (), ապագա ամերիկյան կենսագրական երաժշտական դրամա ֆիլմ, որը պատմում է ամերիկացի երգիչ և պարող Մայքլ Ջեքսոնի կյանքի մասին։ Ֆիլմի ռեժիսորը Անտուան Ֆուկուան է, սցենարի հեղինակը Ջոն Լոգանը և պրոդյուսերը՝ Գրեհեմ Քինգը, ֆիլմում նկարահանվելու է Ջեքսոնի եղբորորդին՝ Ջաֆար Ջեքսոնը, մարմնավորելով Ջեքսոնի դերը և ունենալով իր դեբյուտը ֆիլմում, Քոլման Դոմինգոյի, Նիա Լոնգի և Մայլզ Թելերի հետ միասին։ Ֆիլմի թողարկումը նախատեսվում է 2025 թվականի ապրիլի 18-ին ԱՄՆ-ում Lionsgate-ի և միջազգային մակարդակով Universal Pictures-ի կողմից։

## Նախադրյալ
Ֆիլմը պատմում է Մայքլ Ջեքսոնի կյանքի և կարիերայի մասին։

## Դերերում
* Ջաֆար Ջեքսոն՝ Մայքլ Ջեքսոն
** Ջուլիանո Կրու Վալդի՝ երիտասարդ Մայքլ Ջեքսոն
* Քոլման Դոմինգո՝ Ջո Ջեքսոն
* Նիա Լոնգ՝ Քեթրին Ջեքսոն
* Մայլզ Թելեր՝ Ջոն Բրանկա

## Արտադրություն
### Զարգացում
2019 թվականի նոյեմբերին հայտարարվել է, որ Գրեհեմ Քինգը ստացել է Մայքլ Ջեքսոնի մասին ֆիլմ նկարահանելու իրավունք, իսկ Ջոն Լոգանը միացել է աշխատանքին որպես սցենարիստ։ 2022 թվականի փետրվարին Lionsgate-ը ձեռք է բերել ֆիլմի տարածման իրավունքը։ Քասթինգը սկսվել է հունիսին, Քիմբերլի Հարդինի հետ որպես քասթինգի տնօրեն։ Ակնկալվել է, որ ֆիլմը արտադրությունը սկսվելու է 2023 թվականին։ 2023 թվականի հունվարին Անտուան Ֆուկուան հայտարարվել է որպես ֆիլմի ռեժիսոր, իսկ Ջեքսոնի եղբորորդին՝ Ջաֆար Ջեքսոնը, հայտարարվել է Ջեքսոնի դերի կատարող։ 2024 թվականի հունվարին Ջուլիանո Կրու Վալդին ընտրվել է երիտասարդ Մայքլի դերում, ինչպես նաև Քոլման Դոմինգոն՝ Ջո Ջեքսոնի դերում և Նիա Լոնգը՝ Քեթրին Ջեքսոնի դերում։ Նաև այդ ամիս հաղորդվել է, որ Մայլզ Թելերը մարմնավորելու է Ջեքսոնի փաստաբաններից մեկի ՝ Ջոն Բրանկայի դերը։
### Նկարահանումներ
Հիմնական նկարահանումները նախատեսվել են սկսել 2023 թվականի կեսերին 80 օրվա ընթացքում Սանտա Բարբարայում, և Կալիֆոռնիայի կինեմատոգրաֆիայի հանձնաժողովը կանխատեսել է, որ ծախսելու է 120 միլիոն դոլար անձնակազմի և մատակարարների աշխատավարձերի վրա։ նկարահանումները հետաձգվել են 2023 թվականի սեպտեմբերին՝ 2023 թվականին SAG-AFTRA գործադուլի պատճառով։ Նկարահանումներն ի վերջո սկսվել են 2024 թվականի հունվարի 22-ին՝ Դիոն Բիբիի հետ որպես օպերատոր։ Բարբարա Լինգը հանդես է գալիս որպես արտադրության նկարիչ, իսկ Մարսի Ռոջերսը՝ որպես զգեստների դիզայներ։

## Թողարկում
Ֆիլմի պրեմիերան տեղի է ունենալու 2025 թվականի ապրիլի 18-ին ԱՄՆ-ում Lionsgate ընկերության և Universal Pictures-ի կողմից ամբողջ աշխարհում, բացառությամբ Ճապոնիայում։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2025 ֆիլմեր
Կատեգորիա:Lionsgate ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան պատմական ֆիլմեր
Կատեգորիա:Անգլերեն ֆիլմեր
Կատեգորիա:Մայքլ Ջեքսոն
Կատեգորիա:Ֆիլմեր, որոնց գործողությունները տեղի են ունենում Ինդիանայում
Ռոժե Կասպարյան

**Ռոժե Վարազդատի Կասպարյան** (, ), ֆրանսահայ լուսանկարիչ։

## Կենսագրություն
Ռոժե Կասպարյանը ծնվել է 1938 թվականի հունվարի 12-ին, Փարիզում։ Նրա տատն ու պապը սպանվել են եղեռնի ժամանակ։ Վարազդատ Կասպարյանը հաստատվել է Ֆրանսիայում, որտեղ սովորել է լուսանկարչություն, որը հետագայում սովորեցրել է որդուն։ Գիշերօթիկ դպրոցն ավարտելուց հետո Վարազդատ Գասպարյանը վերապատրաստվել է Փարիզում, իսկ հետո արվեստանոց բացել Փարիզի արևելյան արվարձաններից մեկում։

1960-ական թվականներին նա նկարել է ֆրանսիական մի շարք հայտնի երաժիշտների, այդ թվում՝ Շառլ Ազնավուրին։

2023 թվականի Փարիզում բացվել է «Ազնավուրը Կասպարյանի աչքերով» անհատական ցուցահանդեսը, որտեղ ներկայացված են եղել Շառլ Ազնավուրի բազմաթիվ հայտնի և անհայտ լուսանկարներ։

Ռոժե Կասպարյանը կյանքի վերջին տարիներին հաճախ է եղել Հայաստանում և հայկական շրջաններում, որտեղ ստեղծել է բազմաթիվ լուսանկարներ՝ գյուղական պատկերներից մինչև եկեղեցիներ և դիմանկարներ։ 2020 թվականի 44-օրյա պատերազմից հետո լուսանկարիչը դստեր՝ Լիթիայի հետ, այցելել է Արցախ՝ լուսանկարելու պատերազմական ավերակներն ու մշակութային հուշարձանները, եկեղեցիներն ու վանքերը։ Հետագայում այդ լուսանկարները ցուցադրվել են աշխարհի տարբեր ցուցասրահներում։

Ռոժե Կասպարյանը մահացել է 2024 թվականի փետրվարին 15-ին (ըստ որոշ աղբյուրների՝ փետրվարին 17-ին), Վրաստանի հայաբնակ Ախալքալաք քաղաքում։
## Հիշատակում
Փարիզյան շրջանի Մոնրեյոյ քաղաքում ներկայումս կառուցվող հրապարակը, որը գտնվում է Բուասիեր-Ակացիա շրջանի եզրին, Սիմոն-Սինյորե և Պիեռ-Դժետյեր փողոցների խաչմերուկում, կոչվելու է Ռոժե Կասպարյանի անունով։

## Ծանոթագրություններ

## Արտաքին հղումներ
*Roger Kasparian

Կատեգորիա:Լուսանկարիչներ ըստ ազգության
Կատեգորիա:Ֆրանսահայ լուսանկարիչներ
Նաթանայելյաններ

**Նաթանայելյաններ**, իշխանական տոհմ Կիլիկյան Հայաստանում։ Հիշատակվում են որպես Ասկուռասի և Բարձրբերդի տերեր։ 

Վահրամ Րաբունին իր պատմական վիպասանության մեջ Նաթանայելյաններին համարում է Հայաստանի արևելյան կողմերից ներգաղթածներ, ովքեր զինվորական ծառայություն էին անցնում Բյուզանդիայում։ Մամեստիայի ճակատամարտում (1152) բյուզանդական զորքերին աջակցելու համար Թորոս Բ իշխանը ձերբակալել է Վասիլ և Տիգրան Նաթանայելյաններին, ապա ազատել փրկագին, պատանդներ տալու և կենտրոնական իշխանությանը առմիշտ ենթարկվելու պայմանով։ Նաթանայելյանների մասին պատմիչների մոտ այլ տեղեկություններ չեն հանդիպում։ XII դ․ վերջին նրանց կալվածներին տիրում են Հեթումյանները։ 

Կատեգորիա:Կիլիկյան Հայաստանի ազնվականություն
Կատեգորիա:Հայկական իշխանական տներ
Աերոզոլային գեներատոր

thumb|Թփերի բուժում աերոզոլային գեներատորով Եգիպտոսում

**Աերոզոլային գեներատոր**, սարք, որն արտադրում և ցողում է աերոզոլներ), գյուղատնտեսության մեջ, ջերմային 7 մեխանիկական եղանակներով թունաքիմիկատների մառախուղներ (աերոզոլեր) ստանալու և դրանք փոշեցրելու մեքենա՝ մշակաբույսերի, անտառտնկարկների վնասատուների դեմ պայքարելու, նաև՝ գյուղատնտեսական պահեստարաններն ու անասնապահական շինությունները վարակազերծելու համար։ Գործնական անասնաբուժության մեջ աերոզոլային գենետորներն օգտագործում են վարակազերծող, միջատասպան, բուժիչ և պատվաստումային աերոզոլեր ստանալու համար։ Աերոզոլային գենետորն ունի այրման խուց, աշխատանքային լուծույթի (թույն) և բենզինի զետեղարաններ,վառելանյութ և լուծույթ մատուցող պոմպեր, վառելիքաօդային խառնուրդի վառոցքի համակարգ, փոշեցրող սարք 7 օդամղիչ։ Այրման խցում առաջացած տաք գազերը՝ անցնելով փոշեցրող սարքի միջով, գոլորշացնում են աշխատանքային լուծույթը։ Փոշեցրող սարքի ծայրափողակից դուրս մղվելով խառնուրդն օդում սառչում և փոխարկվում է մառախուղի։ Կախված աշխատանքի պայմաններից՝ աերոզոլային գենետորի արտադրողականությունը 1,7-60 հա/ժ է։ Գործողության մեջ է դրվում սեփական շարժիչով կամ տրակտորի հզորության արտարկման լիսեռով։ Աշխատանքի ժամանակ, ըստ աերոզոլային գենետորի տիպի և հզորության, այն տեղափոխում են մեքենայի թափքի կամ տրակտորի կցանքի վրա, կախում են միջին հզորության տրակտորից, օգտագործում ձեռնասայլակի կամ ուսապարկի մեջ դրած։

## Աերոզոլային գեներատորների տեսակներ
Բոլոր աերոզոլային գեներատորները կարելի է բաժանել երկու տեսակի՝ մեխանիկական և ջերմամեխանիկական։

Մեխանիկական աերոզոլային գեներատորները ստեղծում են ցրման աերոզոլներ։ Նման գեներատորները օդաճնշական են, սկավառակային և ուլտրաձայնային։

Ջերմամեխանիկական գեներատորները ստեղծում են կոնդենսացիոն և մեխանիկական աերոզոլներ։ Երբեմն ջերմամեխանիկական գեներատորները աերոզոլ են առաջացնում՝ այրելով հատուկ կոմպոզիցիաներ, որոնք այրվում են ինքնուրույն և առանց օդի հոսքի։

## Ծանոթագրություններ

Կատեգորիա:Բուսաբուծություն
Կատեգորիա:Գյուղատնտեսական տեխնիկա
Կատեգորիա:Գյուղատնտեսություն
Երեքնուկի երկարակնճիթներ

**Երեքնուկի երկարակնճիթներ**, երկարակնճիթների ընտանիքի *Apion* ցեղի բզեզների տեսակներ, երեքնուկի, առվույտի, կորնգանի վտանգավոր վնասատուներ։

## Նկարագրություն
Սերմնակերներից առավել վգանգավոր է երեքնուկի սերմնակեր երկարակնճիթը (A. apricans)՝ տանձաձև մարմնով, 3-3,5 մմ երկարությամբ սև բզեզ է․ վնասում է մատղաշ տերերները, կմախքացնում դրանք կամ կրծելով՝ մանր անցքեր բացում։ Ձվադրում են տերևային և ծաղկային բողբոջներում ու կակոններում։ Թրթուրները սնվում են բազմացման օրգանների վրա։ Առավել վնաս են պատճառում ոչ սևահողային շրջաններում։ Ցողունային երկարակնճիթն բզեզ է, որի երկարությունը 2-3,5 մմ է, նեղ մարմինը վերևից ծածկված է խիտ, սպիտակ մազերով։ Ցողունային երկարակնճիթը (A. seniculus) սև բզեզ է (երկարությունը՝ 2-3,5 մմ), նեղ մարմինը վերևից ծածկված է խիտ, սպիտակ մազիկներով։ Վնասում է վարդագույն և սպիտակ երեքնուկները, առվույտը, կորնգանը, իշառվույտը։ Կանաչավուն ցողունակերը (A. virens) կանաչ կամ կապույտ բզեզ է, կարմիր երեքնուկի վնասատու։ Թրթուրները զարգանում են ցողունների ներսում, կրծոտելով անցքեր են բացում, վնասում են ցողունի մերձարմատային մասն ու արմատները։

## Տարածվածություն
Տարածված են Եվրասիայում, Ռուսաստանի եվրոպական մասում, Սիբիրում, Միջին Ասիայում։

## Պայքարի միջոցառումներ
Վեգետացիայի ընթացքում սերմնադաշտի սրսկում՝ թունաքիմիկատներով։

Կատեգորիա:Երկարակնճիթներ
Կատեգորիա:Վնասատուներ
Էլ Սանտո

**Ռոդոլֆո Գուսման Ուերտա** (, ), առավել հայտնի **Էլ Սանտո** (*El Santo*, թարգմ.՝  *«Սուրբ»*), ռինգային անվամբ, մեքսիկացի դիմակավորված պրոֆեսիոնալ ըմբիշ (*[[Լուչա Լիվռե|լուչադոր էնմասկարադո]]*), հեռուստատեսության և կինոյի դերասան։ 

Համարվում է Մեքսիկայի պատմության ամենահանրածանոթ և խորհրդանշական լուչադորներից մեկը, ում մարզական կարիերան ձգվել է մոտ հինգ տասնամյակ, որի ընթացքում իր հայրենիքում ձեռք է բերել ժողովրդական հերոսի համբավ՝ հանդես գալով բազմաթիվ գեղարվեստական կինոնկարներում, և նույնիսկ կոմիքսների գրքերում՝ մարմնավորելով արդարության համար պայքարող առաջամարտիկի։ 1958-1982 թվականների ընթացքում Սանտոն նկարահանվել է մոտ 54 ֆիլմում։ 

Մարզական կարիերայի ընթացքում հիմնականում հանդես է եկել «Empresa Mexicana de Lucha Libre» կազմակերրպությունում, նվաճել է Մեքսիկայի համազգային կիսածանրքաշային, միջինքաշային, երկրորդ կիսամիջինքաշային և թիմային (Ռայո դե Հալիսկո), ինչպես նաև  NWA աշխարհի միջինքաշային և NWA աշխարհի երկրորդ կիսամիջինքաշային չեմպիոնական տիտղոսները։ 

Սանտոյի եղբայրները՝ Բլեք Գուսմանը, Պանտերա Նեգրան և Ջիմի Գուսմանը նույնպես զբաղվել են լուչա լիվռեով։ 11 երեխաներից Էլ Իխո դել Սանտոն (*El Hijo del Santo* - *Սանտոյի որդի* ) իր առաջնաելույթը տվյալ մարզաձևում կատարել է 1982 թվականին, իսկ վերջինիս որդին՝ Սանտո Կրտսերը (*Santo Jr.*)՝ 2016-ին։ Սանտոյի մեկ այլ թոռ (ոչ Էլ Իխո դել Սանտոյի որդին) ժամանակին ելույթներ է ունեցել Էլ Նիետո դել Սանտո (*El Nieto del Santo* - *Սանտոյի թոռ*) ռինգային անվամբ։

Համարվում է, որ հենց Սանտոն է Մեքսիկայում Ժողովրդականացրել ռեստլինգը։ Հանրության առաջ Սանտոն միշտ դիմակով է եղել և 1984 թվականին՝ ծեր տարիքում է միայն մի քանի վայրկյանով ցույց տվել դեմքը հեռուստաշոուի ժամանակ, որի եթեր հեռարձակվելուց ընդամենը մեկ շաբաթ անց կնքել է մահկանացուն։ Թաղված է իր այցքարտային դիմակով։ 

2018 թվականին առաջադրվել է WWE փառքի սրահ։ Սանտոյի պատվին մեքսիկական «Consejo Mundial de Lucha Libre» (CMLL) կազմակերպությունն ամեն տարի անցկացնում է «Արծաթագույն լեգենդ» (*Leyenda de Plata*) մրցույթը։

## Ծանոթագրություններ

## Արտաքին հղումներ
* Էջը IMDb.com կայքում
* Էջը WWE.com կայքում

Կատեգորիա:Դիմակավոր ռեստլերներ
Կատեգորիա:Մեքսիկացի պրոֆեսիոնալ ըմբշամարտիկներ
Զոնա Գեյլ

**Զոնա Գեյլ** (), ամերիկացի գրող, դրամատուրգ, բանաստեղծուհի և ակնարկագիր։

## Կենսագրություն և ստեղծագործություն
Զոնա Գեյլ ծնվել է 1874 թվականի օգոստոսի 26-ին Պորտիջում (Վիսկոնսին նահանգ)։ Նրա ծնողներն էին Չարլզ Ֆրանկլինը և Էլիզա Գեյլը։ Վաղ տարիքից նա ցանկանում էր դառնալ գրող։ 1895 թվականին ավարտել է Վիսկոնսինի համալսարանը և վեց տարի որպես լրագրող համագործակցել Evening Wisconsin-ի և Milwaukee Journal-ի հետ։ 1899 թվականին ստացել է գրականության մագիստրոսի կոչում։

1901 թվականին զոնա Գեյլը տեղափոխվեց Նյու Յորք և սկսեց աշխատել Evening World թերթում։ 1903 թվականին նա հրատարակեց իր առաջին պատմությունը։ 1905 թվականին սկսել է գրել պատմվածքների շարք, որոնց գործողությունները տեղի են ունեցել Ֆրենդշիպ-Վիլլաջ (Friendship Village)․ գեղարվեստական քաղաքը, որն ուներ իր հայրենի Պորտիջի առանձնահատկությունները։ Այս պատմությունները մեծ հաջողություն ունեցան։ 1906 թվականին լույս տեսավ նրա առաջին վեպը՝ «Romance Island»-ը, որին հաջորդեցին այլ վեպեր և պատմվածքներ, որոնք միավորված էին նույն գործողության վայրում։ 1911 թվականին Delineator magazine-ից ստացած գրական մրցանակը գրողին թույլ է տվել վերադառնալ Պորտիջ եւ հետագայում ապրել այնտեղ։

1915 թվականին լույս տեսավ նրա «heart's Kindred» հակապատերազմական վեպը։ 1917 թվականին հրատարակված «A Daughter of the Morning» վեպը պատմում էր աշխատող կանանց և նրանց աշխատանքային պայմանների մասին։ Քննադատների հավանությանն է արժանացել «Miss Lulu Bett» (1920) վեպը։ 1921 թվականին զոնա Գեյլը վեպի հիման վրա պիես է գրել, որի համար Պուլիտցերյան մրցանակ է ստացել։ Գեյլի հետագա ստեղծագործությունները ներառում էին վեպեր, բանաստեղծություններ, պատմվածքներ, պիեսներ և կենսագրություններ։ Իր գրելու կարիերայի ընթացքում նրա ստեղծագործությունը սենտիմենտալիզմից վերածվեց ռեալիզմի, իսկ հետո՝ միստիցիզմի։

Բացի իր գրական գործունեությունից, զոնա Գեյլը քաղաքական և սոցիալական ակտիվիստ էր, Ռոբերտ Լաֆոլետի աջակիցը։ Նա որդեգրեց երկու աղջիկների և միայնակ մեծացրեց նրանց՝ նախքան 1928 թվականին մանկության ընկերոջ՝ Ուիլյամ Բրիզի հետ ամուսնանալը։ 1923 թվականին մոր և 1929 թվականին հոր մահից հետո Գեյլը սկսեց հետաքրքրվել միստիկայով և թեոսոֆիայով, ինչը նույնպես ազդեց նրա աշխատանքի վրա։ Նրա ժողովրդականությունը նվազել է, և քննադատները ոչ այնքան բարենպաստ են արտահայտվել նրա հետագա ստեղծագործությունների մասին։

Զոնա Գեյլը մահացավ թոքաբորբից 1938 թվականի դեկտեմբերի 27-ին։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:19-րդ դարի ամերիկացի գրողներ
Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի պատմվածքագիրներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի կին գրողներ
Կատեգորիա:Ամերիկացի արձակագիրներ
Կատեգորիա:Ամերիկացի բանաստեղծներ
Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Կատեգորիա:Ամերիկացի լրագրողներ
Կատեգորիա:Ամերիկացի կին գրողներ
Կատեգորիա:Ամերիկացի կին դրամատուրգներ
Կատեգորիա:Ամերիկացի կին վիպասաններ
Կատեգորիա:Թոքաբորբից մահացածներ
Կատեգորիա:Պուլիցերյան մրցանակակիրներ
Սուրբ Սարգիս եկեղեցի (Դիարբեքիր)

**Սուրբ Սարգիս եկեղեցի,** 16-րդ դարում կառուցված հայկական եկեղեցի Թուրքիայի Դիարբեքիր քաղաքի Սուր թաղամասում։ Հայտնի է նաև Չելթիկ եկեղեցի անունով։

## Պատմություն
Գրավոր աղբյուրներում եկեղեցու մասին առաաջին հիշատակումը եղել է 16-րդ դարում։ Եկեղեցու մասին տեղեկություններն առաջին անգամ հանդիպում են Ղուկաս Ինճիճյանի (1758-1833) աշխարհագրության գրքում։ Ըստ Ինճիճյանի՝ Սուրբ Թեոդորոս Մայր եկեղեցին մզկիթի վերածվելուց հետո հայերը կառուցեցին նոր եկեղեցի 1515 կամ 1518 թվականին։

Շվեյցարացի պատմաբան Մաքս վան Բերխեմն իր *«Ամիդա»* աշխատության մեջ նշում է, որ Ամիդի (Դիարբեքիր) հայերը 1515 թվականին կառուցել են այս եկեղեցին և այն անվանել Սուրբ Սարգիս։ Եկեղեցու զգալի մասը ավերվել է գանձ որոնողների և  հրդեհների պատճառով, մնացած մասը փլուզման վտանգի տակ է։

Սուրբ Սարգիսը հայերի կողմից լքվել հայոց ցեղասպանությունից հետո։ Այն նաև հայտնի է որպես Չելթիկ եկեղեցի, քանի որ 1950-1985 թվականներին այն օգտագործվել է որպես բրնձի մշակման գործարան։ Եկեղեցին օգտագործել են նաև որպես խոտի կամ հացահատիկի պահեստ և անգամ ախոռ։ Եկեղեցու մեջ եղել է նաև դպրոց։

Վերջին անգամ եկեղեցին վերանորոգվել է 1840 թվականին, դրա մասին արձանագրությունը պահպանված է Դիարբեքիրի հնագիտական թանգարանում։  Դրանից բացի կա մեկ կաթողիկե եկեղեցի՝ սուրբ Հովսեփ։

## Ծանոթագրություններ

Կատեգորիա:16-րդ դարի հայկական վանքեր և եկեղեցիներ
Կատեգորիա:Դիարբեքիրի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Սուրբ Հովսեփ եկեղեցի (Դիարբեքիր)

**Սուրբ Հովսեփ եկեղեցի,** 16-րդ դարում կառուցված հայ կաթողիկե եկեղեցի Թուրքիայի Դիարբեքիր քաղաքի Սուր թաղամասում։

## Պատմություն
Սուրբ Հովսեփ եկեղեցին կառուցվել է 16-րդ դարում։ Հայոց ցեղասպանությունից հետո այն լքվել էր։ Եկեղեցին, որի պատմության մասին շատ տեղեկություններ չկան, վերականգնվել է Դիարբեքիրի հիմնադրամների շրջանային տնօրինության կողմից։ Այն 2015-16 թվականներին Սուր թաղամասի բախումների ժամանակ ամենաշատ վնասված եկեղեցիներից է։ Սուրում հակամարտությունը դադարեցվելուց հետո շրջակա միջավայրի և քաղաքաշինության նախարարությունը սկսեց թաղամասի վերակառուցման և Հայ Կաթողիկե եկեղեցու վերականգնման աշխատանքները։

Եկեղեցում կան հայ հոգևորականների տապանաքարեր՝ հայերեն արձանագրություններով։

Սուրբ Հովսեփը 2013 թվականի վերակառուցումից հետո օգտագործվել է որպես գորգերի պահեստ։ Դրանից բացի կա ևս երկու առաքելական եկեղեցի՝ սուրբ Սարգիս և սուրբ Կիրակոս։

2021 թվականին եկեղեցին 10 տարով հանձնվել է Դիարբեքիրի «Դիջլե» համասարանի տնօրինմանը։ Դրանով հանդերձ, պահպանվել է նաև հայ կաթոլիկ համայնքի՝ եկեղեցում պատարագներ անցկացնելու իրավունքը։

## Ծանոթագրություններ

Կատեգորիա:16-րդ դարի հայկական վանքեր և եկեղեցիներ
Կատեգորիա:Դիարբեքիրի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Պոլսո թեմի վանքեր և եկեղեցիներ
Էզոֆագոստոմոզ

**Էզոֆագօստոմոզ**, գյուղատնտեսական կենդանիների ինվազիոն հիվանդությունր հարուցվում է Oesophagostomum ցեղի կլորորդերով, որոնք մակաբուծվում են հաստաղիներում։ Խեկների Էզոֆագօստոմոզի հարուցիչները՝ O radiatum, ոչխարներինը՝ O venulosum և  columbianum, խոզերինը՝ O  dentatum, O. longicaudatum և այլն։ Կենդանիները վարակվում են արոտավայրերում կերի, խոտի և ջրի հետ ինվազիոն թրթուրները կուլտալուց (խոզերը՝ գիրացման փարախներում և շինություններում)։ Հիվանդությունն իհայտ է գալիս աղիների պատի մեջ թրթուրների միգրացիայի ժամանակ, դրսևորվում է լուծով, սակավարյունությամբ, հյուծումով։ Ախտորոշում են կղանքում ինվազիոն թրթուրների հայտնաբերմամբ։ Բուժումը որոճողներին՝ պանակուր, ֆարանտել, ֆենոթիազին, խոզերին՝ պանակուր, տիվիդին, պիպերազին, նիլվերմ և այլն։ Կանխարգելումը մերունների ճիճվաթփություն ծնից առաջ։

Կատեգորիա:Գյուղատնտեսություն
Կատեգորիա:Անասնաբուժություն
Ուլֆ Սթարք

**Ուլֆ Սթարք** (), շվեդ գրող։

## Կենսագրություն
Ծնվել է 1944 թվականին Ստոկհոլմում։

Իր դեբյուտը կատարել է 1964 թվականին՝ որպես մեծահասակների համար նախատեսված գրքերի հեղինակ։ Երեխաների համար Սթարքի առաջին գործերը տպագրվել են 1975 և 1976 թվականներին։ 1984 թվականին որոշել է ամբողջովին նվիրվել մանկական գրականությանը։ Նրա ստեղծագործություններն արժանացել են հեղինակավոր մրցանակների։ 2000 թվականին Հ.Կ. Անդերսենի մրցանակի միջազգային ժյուրին հատուկ դիպլոմով նշել է նրա արժանիքները։

## Ընտանիք
* Կինը՝ Յանինա Օրլով (ծն. 1955) ֆիննացի շվեդալեզու թարգմանչուհի։

## Մատենագիտություն
* 1975 — Պետերը և կարմիր թռչունը (Petter och Den Röda Fågeln)
* 1976 — Պետերն ու ապստամբ խոզուկները (Petter och de upproriska grisarna)
* 1984 — Էքսցենտրիկներն ու ձանձրույթները
* 1986 — Թող Սպիտակ արջերը պարեն
* 2005 — Կարող եք սուլել, Յոհաննա։
* 2005 — Վաթսունական
* 2007 — Իմ հրեշտակ քույրը
* 2009 — Այաքս անունով աստղ
* 2011 — Սև ջութակ
* 2011 — Փոքրիկ Ասմոդեուս
* 2013 — Էլկ թագավորը (համահեղինակներ Անն Կատրին, Սիգրիդ Ստոլբերգ)
* 2015 — Իմ ընկեր Պերսին, Բուֆալո Բիլը և ես

## Ծանոթագրություններ

Կատեգորիա:Մանկագիրներ
Կատեգորիա:Շվեդ գրողներ
Կատեգորիա:Շվեդ մանկագիրներ
Ջոնաթան Սթրաուդ

**Ջոնաթան Սթրաուդ** (), Բրիտանացի գիտաֆանտաստիկ գրող, երեխաների և դեռահասների համար ստեղծագործությունների հեղինակ։

## Կենսագրություն
Ստրուդը ծնվել է 1970 թվականին Բեդֆորդում։  Մանկությունն անցկացրել է Սենթ Օլբանսում։ Շատ փոքր տարիքից սկսել է գրել սեփական պատմվածքները։  Հայտնի է, որ նա սկսել է գրել յոթ-ինը տարեկանում, երբ հաճախ էր հիվանդանում, շատ ժամանակ էր անցկացնում հիվանդանոցում և այդպիսով փախչում ձանձրույթից։ Ավարտել է անգլիական գրականության մասնագիտությունը, որից հետո Լոնդոնում աշխատել է հրատարակչությունում որպես խմբագիր։ Այնտեղ նա սկսեց հրատարակել իր աշխատանքը և արագ հաջողության հասավ։

Նրա ամենանշանավոր գործերից են բեսթսելերների շարքը «Բարտիմեուսի Եռագրությունը»։

Այժմ Ստրուդն ապրում է Սենթ Օլբանսում իր երկու երեխաների՝ Իզաբելլայի և Արթուրի և կնոջ՝ Ջինայի՝ մանկական գրքերի նկարազարդողի հետ։

## Ռուսական հրատարակություններ
Այս պահին Ռուսաստանում հրատարակվել են նրա հետևյալ գրքերը՝ «Բարթիմեուսի եռագրությունը», «գաղտնի կրակը», «հրեշների հաղթողները», «Վերջին պաշարումը» և «Սողոմոնի մատանին» («Բարթիմեուսի եռագրության» նախածանցը)։ Նաև 2014-2018 թվականներին Eksmo հրատարակչությունը հրատարակել է «Լոքվուդ գործակալություն և ընկերություն» գրքերի շարքը։ 2014֊ին՝ «ճչացող սանդուղք», 2015֊ին՝ «Շշնջացող գանգ» և «ուրվական նմանակը», 2017֊ին՝ «կռացող ստվեր», 2018-ին՝ «Դատարկ գերեզման» վերնագրով գիրք-ավարտ։

## Մատենագիտություն
### Отдельные книги

* *Ջասթին Վստահելի Բառախաղի աշխարհ (1994) (Justin Credible’s Word Play World* (1994))
* *Վիկինգների սագա Հարրիի մազոտ մորուքի մասին (1997) (The Viking Saga of Harri Bristlebeard* (1997))
* *Նապաստակ և կրիա (1998) (The Hare and the Tortoise* (1998))
* *Քայլել ջունգլիներում (1998) (Walking through the Jungle* (1998))
* *Փոքր կարմիր մեքենա(1999) (The Little Red Car* (1999))
* *Ալֆիի մեծ արկածը (1999) (Alfie’s Big Adventure* (1999))
* *Ուղեցույց Կայսերական Հռոմի փառքի համար (2000) (Ancient Rome: A Guide to the Glory of Imperial Rome* (2000))
* *Փոքր հասկ և երկար պոչ (2000) (Little Spike and Long Tail* (2000))
* *Goldilocks-ը և Երեք արջերը (2000) (Goldilocks and the Three Bears* (2000))
* *Թռիչք (2001) (The Leap* (2001))
* *Կապիտան արյան կորած գանձը (2006) (The Lost Treasure of Captain Blood* (2006))
* *Կյանքն ու ժամանակները Հին Հռոմում (2008) (Life and Times in Ancient Rome* (2008))

2022 թվականի մարտին ավարտվեցին «Լոքվուդ գործակալությունը և ընկերությունը» գրքերի շարքի էկրանավորման նկարահանումները։ Առաջին սեզոնի թողարկումը տեղի է ունեցել Netflix սթրիմինգային ծառայությունում 2023 թվականի հունվարի 27-ին

## Ծանոթագրություններ

## Առտառեց հղումներ
* 
* 
* Джонатан Страуд на Tumblr

Կատեգորիա:20-րդ դարի անգլիացի վիպասաններ
Կատեգորիա:20-րդ դարի գրականություն
Կատեգորիա:20-րդ դարի վիպասաններ
Կատեգորիա:21-րդ դարի գրականություն
Կատեգորիա:21-րդ դարի վիպասաններ
Կատեգորիա:Անգլիացի գրողներ
Կատեգորիա:Անգլիացի մանկագիրներ
Կատեգորիա:Անգլիացի վիպասաններ
Կատեգորիա:Բրիտանացի արձակագիրներ
Կատեգորիա:Բրիտանացի գրողներ
Կատեգորիա:Բրիտանացի մանկագիրներ
Կատեգորիա:Բրիտանացի վիպասաններ
Կատեգորիա:Խմբագիրներ
Կատեգորիա:Ֆենտեզի գրողներ
Յան Բժեխվա

**Յան Բժեխվա** () իրական անուն **Յան Վիկտոր Լեսման** (), լեհ բանաստեղծ, գրող, թարգմանիչ։

## Կենսագրություն
Ծնվել է Ժմերինկայում հրեաների ընտանիքում։ Զարմիկը բանաստեղծ Բոլեսլավ Լեսմյանն է։ Յան Բժեխվան գրել է բանաստեղծություններ, երգեր, ինչպես նաև հեքիաթներ, ֆանտաստիկ վիպակներ և առակներ։ Բժեխվան նաև լեհերեն է թարգմանել ռուս գրականության այնպիսի դասականների, ինչպիսիք են Պուշկինը, Չեխովը, Իլֆը և Պետրովը։

Գրողի ամենամեծ ժողովրդականությունը բերել են Պան Բլաքսի մասին հեքիաթները, այդ թվում՝ «Պան Բլաքսի ակադեմիան» (1946), «Պան Բլաքսի ճանապարհորդությունները» (1961) և «Պան Բլաքսի հաղթանակը» (1965)։  Ռուսերեն հեքիաթները լույս են տեսել Միխայիլ Լանդմանի թարգմանությամբ։

Բոլոր հեքիաթները էկրանավորվել են Քշիշտոֆ Գրադովսկու կողմից․

* 1984 — «Պան Բլոտ ակադեմիա»
* 1986 — «Պան Բլոտսի ճանապարհորդությունը»
* 1989 — «Պան Բլոտ տարածության մեջ»
* 2001 — «Պան Բլոտների հաղթանակը»

2002 թվականի սեպտեմբերի 13-ին զամոսցիայի պլաստիկ արվեստների պետական լիցեյի ուսանողները (Państwowe Liceum Sztuk Plastycznych z Zamościa) Շեբժեշինում հուշարձան կանգնեցրին Յան Բժեխվայի «Chrząszcz» բանաստեղծության հերոս բզեզի հիշատակին։

Յան Բժեխվան 1944-2004 թվականներին Լեհաստանում ամենահրատարակված գեղարվեստական գրականության հեղինակներից մեկն էր.այդ ժամանակահատվածում լույս է տեսել նրա ստեղծագործությունների 439 հրատարակություն՝ 32,277 միլիոն տպաքանակով։ Այս ժամանակահատվածում նրա ստեղծագործությունների ընդհանուր տպաքանակով նա զիջեց միայն Հենրիկ Սենկևիչին։

## Ծանոթագրություններ

## Արտաքին հղումներ
* Бжехва, Ян а сайте poezja.org

Կատեգորիա:20-րդ դարի բանաստեղծներ
Կատեգորիա:20-րդ դարի գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Լեհ արձակագիրներ
Կատեգորիա:Լեհ բանաստեղծներ
Կատեգորիա:Լեհ գրողներ
Կատեգորիա:Լեհ թարգմանիչներ
Կատեգորիա:Լեհ լեզվաբաններ
Կատեգորիա:Լեհ մանկագիրներ
Կատեգորիա:Լեհաստանի գրողների միության անդամներ
Կատեգորիա:Կեղծանուններ
Կատեգորիա:Հոլոքոստից փրկվածներ
Կատեգորիա:Հրեա բանաստեղծներ